Сабақтың тақырыбы: Туризм не үшін қажет?

Мақсаты: оқушыларды туризм немесе саяхат жасау не үшін қажет екенін түсіндіру, әлем елдеріне саяхат жасау туралы әңгімелесу,ел көру, жер аралау,танымың кеңейту, жаңа көзқарасқа ие болу, елін, туған өлкені құрметтеу, саяхат ережелерін білу туралы ұғымдарды қарастыру.

Көрнекілік: әр түрлі суреттер, слайдтар

Сабақтың барысы:

1.Мұғалімнің кіріспе сөзі.

 Әлем елдеріне саяхат жасау – бүгінде әрбір заманауи адамның арманына айналды десек, артық айтқандық емес. Әрине, ел көру, жер аралаудың, адам танудың пайдасы да жоқ емес. Саяхат барысында жаңа дүниелерді көріп, танымыңды кеңейтуге, жаңа көзқарастарға ие болуға мүмкіндік бар. Тек саяхат ережелерін жақсы білу керек.Осы орайда назарларыңызға Пауло Коэльо жасаған саяхат ережелерін ұсынып көрмекпіз.

***1. Мұражайлардан тыйылу.***Кеңестің құлаққа түрпідей тиюі әбден мүмкін, бірақ сөздің байыбына барып көрейікші: өзге қалада жүргенде оның өткенінен бұрын нағыз осы шағын білген қызықты емес пе? Сен бәрібір өткенді қалпына келтіре алмайсың. Адамдар бала шағынан бері солай тәрбиеленгендіктен, мұражайға баруды өзіне парыз ретінде бекітіп алған. Әрине, мұражайға бару өте маңызды, бірақ, сен өзіңе не керек екендігін шешіп алғаның жөн. Ондағы ескі дүниелер саған не бере алады? Оларды кітаптан, ғаламтор беттерінен көріп алуға болмай ма?

***2. Ойын-сауық орталықтарына бар.*** Ол жерден қаланың, адамдардың нағыз өмірін көре аласың, ой түйесің. Ойын-сауық дегенде, би кештері өтетін немесе адамдар ішетін жер емес, жергілікті тұрғындар, қарапайым халық жиналатын орта айтылып тұр. Газет сатып ал да, орындыққа жайғас, өткен кеткендерді сырттай бақылап көр. Біреу сені сөзге тартқан болса, барыңды салып, сөйлесіп көр.

***3. Ашық бол***. Ең мықты гид – жергілікті тұрғын. Олар арнайы қызметте істемегенімен, бәрін біледі, өз қаласын жақсы көреді. Көшеге шық та, "Қалай баруға болады?" сынды сұрақтарды кез келген адамға бағытта, біріншісімен үйлеспесең, екіншісі сенің көңіліңнен шығады. Жақсы адамдар кездесіп жатса, бір күн бойы кез келген сауалыңа жауап алып, ең жақсы жерлермен серуендей аласың.

***4. Жалғыз саяхатта*** немесе күйеуіңді я әйеліңді ерткенің жөн. Осылай ғана өз еліңнен біржола кете аласың. Топ болып жүретін болсаң, өз тіліңде сөйлеуді жалғастыра бересің және жаңа орындарға емес, айналаңдағы жолдастарыңның әңгімелеріне көп назар аударасың.

***5. Салыстырма.*** Ештеңеге салыстырмалы түрде қарама: бағасына, тазалыққа, өмір сапасына, транспортқа. Ешбіріне! Сен өзіңнің жақсы өмір сүретініңді дәлелдеу үшін саяхат жасамайсың. Әлде солай ма? Өзгенің өмірімен етене жақын таныс, үйренетіңді алып, жиренетініңнен бас тарт!

***6. Сені бәрі түсінеді***. Өзің барған елдің тілінде сөйлей алмасаң да, қорқушы болма. Пауло Коэльо көптеген елдерде болды. Ол сол елдің бірауыз сөзін білмесе де, әрдайым көмек қолын созатындарды тапты, олардың көпшілігі саяхатшының ең жақын достарына айналып кеткен. Көп адамдар жалғыз жүргенде адасып кетеміз деп ойлайды. Өзің тоқтаған қонақ үйдің визитті картасы қалтаңда болса – қорқатын дәнеме жоқ. Кез келген жүргізушіге көрсетсең, керек жеріңе уақытында жеткізеді.



***7. Тым көп сауда жасама.*** Анда-мұнда тасып әуре болмайтын заттарға ақша жұмсамағаның жөн. Мәселен, театр билеттері, мейрамханалар, ойын-сауық орталықтарына барып көр. Мұнда бәрін көру керек! Қазіргі жаһандану заманында өзің қалаған затты ғаламтор арқылы да сатып алуға болады.

***8. Әлемді бір айда айналып шығамын деп әуреге түспеңіз.*** Аптасына бес қаланы аралап шыққанша, бір қалада 4-5 күн аялдаған дұрыс. Қаланы қырсық әйелге теңеуге болады. Жан-жақты танып, көңілін аулағанша уақыт керек.

***9. Саяхат – бұл шытырман оқиғалар.*** Генри Миллер бір сөзінде: "Римге барып, Сикстинск капелласын көруді парыз сезініп көргенге қарағанда, әлі ешкім естіп-білмеген бейтаныс шіркеуді ашқан артық",- деп айтқан екен. Иә, оған да бару керек, бірақ жаттанды жолдармен жүру – жаңалық емес. Өзіңді еркін сезін, өзің әлі білмейтін дүниені іздеп тап, бұл сенің өміріңді өзгертуі мүмкін...

2. Саяхат кезіндегі қауіпсіздік ережелері:

- маршрут туристің қабілетіне сәйкес келуі керек;
- алдын-ала жолды, жер бедерін, қауіпті жерлерін, су көздерін білген жөн;
-маршрутты әзірлеу;
- дайындықсыз, акримитизациясыз жолға шықпау;
- алдын ала ауа рай болжамын біліп алу;
- өте қолайсыз табиғи жағдайда жолға шықпау;
- қараңғы уақытқа қалмау;
- құрал – жабдықтарды азық – түліктеді, туристің денсаулығын мұқият тексері қажет;
- жетекшісіз жолға шықпау;
- топпен журу;
- тәртіп сақтау;
- аса жылдам жүруге болмайды;
- бір – біріне көмек беру;
- жетекшінің рұқстанысыз жолды қысқартпау;
- ең қауіпсіз жолды таңдау;
- спиртті ішімдіктер ішпеу;
- әрбір турист күнне қорғайтын көзілдірігін алу;
- жолдан немесе өзеннен өту тәртібін бұзбау;
- рюкзакті дұрыс жабдықтау.
Осындай қауіпсідік ережелерін сақтамау, немесе жорық кезінде оларды білмеу көбіне қайғылы жағдайлар мен жарақаттарға әкеледі. Сондықтан ең бірінші мақсат – жорықты дұрыс ұйымдастыру. Бірақ белсенді туризмнің әр жеке түрінің жорық сипатына қарай қаупсіздік ережелері, талаптары мен нұсқаулары әртүрлі болғандықтан жоғарыдағы ережелер жалпы болып табылады. Ал белгілі туристік саяхат түрін таңдаған кезде арнайы дайындық жүргізіп, арнайы қауіпсіздікті қамтамасыз ету жолдарын қарастыру керек
Белсенді туристік саяхатта тамақтануды дұрыс ұйымдастыру.Туристік саяхатты табысты өткізудің маңызды мәселесі – ол туристердің дұрыс әрі қауіпсіз тамақтануы. Тамақ дене ауыртпалығымен болған күшінінің орнын толтыру үшін қажет. Тамақтануды ұйымдастыру оны есептеуден, сатып алудан, салудан және дұрыс бөлуден тұрады.

3."Қазақстан саяхатшысы" белгісін алу
Ережесі

      1. "Қазақстан саяхатшысы" белгісімен бір жыл ішінде жиынтықты ұзақтығы кемінде 5 күн және жалпы ұзақтығы кемінде 75 км жаяу немесе шаңғымен; кемінде 100 км қайықпен, байдаркамен, плотпен, катамаранмен; кемінде 100 км атпен; кемінде 150 км велосипедпен; кемінде 500 км мотоциклмен немесе автомобильмен (жорық тек қана жүргізушіге есептеледі) төрт немесе бірнеше жорықтарға қатысқан (оның ішінде бір жорықта дала жағдайында түнеу керек) туристер марапатталады.

      2. "Қазақстан саяхатшысы" белгісіне қойылатын талаптар мен нормаларды тапсыруға жасы 10-ға жеткен адамдарға рұқсат етіледі.

      3. Облыстарда, аудандар мен қалаларда "Қазақстан саяхатшысы" белгісімен марапаттау жөніндегі жұмысты ұйымдастыруды туристік қызмет саласындағы жергілікті атқарушы органдар, білім беру органдары тиісті спорттық туризм федерацияларымен бірлесіп жүзеге асырады.

      4. "Қазақстан саяхатшысы" белгісін алуға жорықтарға қатысқаны үшін берілген анықтама (N 1-қосымша) ұсынылады.

      5. "Қазақстан саяхатшысы" белгісін алуға ұсынысты туристік жұмысты жүргізетін және туристік жорықтарды ұйымдастыратын туристік-экскурсия және спорттық ұйымдар, жас туристердің туристік клубтары мен секциялары, орталықтары мен станциялары, Оқушылар сарайы мен үйлері, оқу орындары және басқа да ұйымдар ресімдейді.

      6. Осы Ереженің 1-тармағында белгіленген норманы толығымен орындаған адамдарға "Қазақстан саяхатшысы" белгісі және белгіленген үлгідегі куәлік (N 2-қосымша) беріледі.

      7. Белгілер мен куәліктерді тапсыру туристік қызмет саласындағы жергілікті атқарушы органдар шешімінің негізінде бұқаралық іс-шараларды: слеттерді, жарыстарды, спорттық кештерді және басқаларын өткізу кезінде салтанатты түрде жүргізіледі.

      8. Белгілер мен куәліктерді сатып алуға кеткен шығыстар туристік-экскурсиялық және спорттық ұйымдардың, ерікті спорт ұйымдары мен ведомстволардың, оқу орындарының, жас туристер клубтарының, секцияларының, орталықтары мен станцияларының есебіне жатқызылады.

      9. Белгі оң жақ кеудеге тағылады.

      10. Белгінің сипаттамасы: сопақша металл пластинкада көгілдір түсті астарға шатыр, оның алдында жанып тұрған алау суреттелген. Жоғарыда - таудың пішіні бейнеленген. Оның бейнесінде туризмнің бейнелік мәні болып табылатын "Еркін жел" суреті салынған. Белгінің жиегін айналдыра "Қазақстан саяхатшысы" деген мәтін жазылған (N 3-қосымша).

       ЕСКЕРТУ: Таулы жерлердегі жағдайларда жаяу немесе шаңғымен жорық жасайтын туристер үшін норматив 20%-ке төмендеуі мүмкін.

|  |  |  |  |  |  |  |  |
| --- | --- | --- | --- | --- | --- | --- | --- |
|  |

|  |
| --- |
|  |
| 4. Туристік жорықтың қауіпсіздігі

|  |  |
| --- | --- |
|  |  |

 Адамға автономды өмір сүру жағдайында табиғаттың әртүрлі факторлары жағымсыз әсер етеді. Егер де саяхатшылар осы факторлардың барлығын ескермесе, қиын жағдайға душар болады. Ең қиын жағдайлар туристер болған қиындықтарды бірқатар себептерге байланысты жеңуге қабілетсіз жағдайларда болады. Бұндай себептерге адамның жағдайдың өзгеруіне психологиялық тұрғыдан дайын болмауы, физикалық дайындығының жоқтығы, лайықты деңгейде арнайы жаттығуының болмауы және т.б. жатады.Саяхатқа қатысушылардың саяхаттардан алған тәжірибелері мөлшермен бір деңгейде болуы қажет. Сонымен қатар, олар бір-бірін жақсы біліп таныған болуы қажет. Тіпті топты құрған кезден олардың бір-біріне деген қарама-қайшылықтары болмауы керек, ал олай болмағанда саяхат кезінде түсінбеушіліктер, ұрыс-керістер туу мүмкін. Топ мүшелерінің бір-бірімен жақсы қарым-қатынаста болуы саяхаттың сәтті өтуіне септігін тигізеді. Жоспарлаған маршруттар күрделілігі туристер тәжірибесінің деңгейінде болуы шарт. Саяхатшылардың біліктілігі мен жоспарланған маршрутты қалыпты жүріп өтуге қажетті деңгей аралығындағы айырмашылық оларды апатты жағдайларға ұшырауына әкеледі. Ол үшін саяхатқа шығар алдында саяхат өтетін аудан бойынша барлық материалдарды мұқият оқып, саяхат кезінде мүмкін болатын барлық қиындықтарды зейін қою бағалап алу қажет. Сирек қоныстанылған, тұрақсыз климатты, жолдардың болмауы көп ақпаратты оқып зерттеуді талап етеді. Қозғалыс бағытын таңдаудағы қателіктер топты қиын жағдайға әкелуі мүмкін.Кейбір маршруттар арнайы жабдықтармен қамтамасыз етілуін талап етеді, оларсыз апатты жолдардан өту қиындықтар тудырады.Туризмнің кейбір түрлері туристің жабдықтарды қолдануда техникалық тәсілдерді білуін қажет етеді. Қиын жағдайларда туристің «энциклопедиялық» білімі қажет болады. Мысалы, қыс кездерінде палаткасыз түнеуді ұйымдастыруды меңгерген туристер кез-келген қиындықтарда қалыпты демалысты жасай алады. Туристердің суда жүзу тәсілдерін білуі судағы маршруттарда эвакуациялау кезінде өте қажетті болады.Осылай, туризмнің барлық түрлерін біріктіретін және арнайы техникалық тәсілдерді шеберлілікті жетілдіруге арналған база ретінде қызмет етуге негіз дала жағдайында өмір сүру тәжірибесі болып табылады. Өте күрделі жорықтарда алынған тәжірибе туристке қажетті «күштілік және мықтылық» қорын береді.Осылай, белсенді, тұрақты тәжірибелік оқу мен жаттығу, жаңа тәсілдерді игеру кез келген қиындықтан шығу жолын табуға мүмкіндік береді, апатты жағдайлардың болдыртпауға себепші болады. Әртүрлі апатты жағдайларды зерттеу нәтижелері көптеген апаттардың болуы туристердің өздерінің білімсіздігімен түсіндіреді.Саяхатта мәселелердің психологиялық жақтарын қарастыру да маңызды. Қолайсыз саяхат жағдайларында көптеген факторлардың әсері туристердің көңіл-күйлеріне өте қатты әсер беруі мүмкін. Мысалы алғанда, суық ауа райында ұзақ уақыт бойы тұрудан, әртүрлі шыбын-шіркейлердің әсерінен, қатты көп жауын-шашынның болуынан туристің көңіл-күйінің нашар, ашушаң, жабырқаңқы болуына әкеледі.Саяхат кезінде қиындықтарды жеңу үстінде және ортақ жұмыстарды орындау үшін топта тәртіпті сақтайтын қатаң біржақты басшылық болуы тиіс. Кемшіліктер саяхаттың барлық қатысушыларымен талқылануы тиіс. Себебі, саяхаттағы тәртіп – бұл реттілік категориясы ғана емес, сонымен бірге қауіпсіздіктің басты шарасы болып есептеледі.Қорытындылап айтқанда, саяхаттағы ең маңызды принципі – бұл саяхатты өткізу мен ұйымдастыру ережелерін сақтау, темірдей қатаң тәртіп, бір-біріне көмек көрсете білу. Басты қауіп саяхатқа барған адамдардың аз тәжірибелілігінен, әдіс-тәсілдік және психологиялық дайындығының нашарлығынан, кейбір жағдайларда тәртіп сақтамауынан болады. Бұлардың барлығы адам қиын жағдайлар туғанда не істеу керектігін білмеуден, немесе тіпті қауіпсіздк нені талап ететінін білгісі келмеуінен де болады.

|  |  |
| --- | --- |
|  |  |

 |

 |

Қызылегіс негізгі мектебі

Сынып сағаты: Туризм не үшін қажет?

/ 7-сынып /

Дайындаған: Сабдина К.Е.

2016-2017 оқу жылы